CELEX: 
Language: lv
Date: 2019-03-13 00:00:00
Title: KOMISIJAS DELEĢĒTĀ REGULA (ES) …/.. ar kuru Komisijas [2019. gada 12. marta Deleģēto regulu C(2019)1841], ar ko attiecībā uz Savienības reģistra darbību papildina Eiropas Parlamenta un Padomes Direktīvu 2003/87/EK, groza attiecībā uz Savienības reģistra darbību saskaņā ar Eiropas Parlamenta un Padomes Regulu (ES) 2018/842

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               2018. gada 30. maijā tika pieņemta Kopīgo centienu regula (KCR)
                  1
               , kas aizstāj Kopīgo centienu lēmumu (KCL). KCR 12. pants Komisijai dod tiesības ar deleģētu aktu pieņemt Reģistra regulu, lai būtu iespējama pareiza darījumu uzskaite un to bloķēšana neatbilstību gadījumā. 
            
            
               Lai uzskaitītu darījumus saskaņā ar KCR, jaunajai Reģistra regulai būtu jābalstās uz esošajiem jēdzieniem, kas izmantoti pašreizējā Reģistra regulā (Regula Nr. 389/2013)
                  2
                attiecībā uz uzskaiti saskaņā ar Kopīgo centienu lēmumu, kurš aptver periodu no 2013. gada līdz 2020. gadam. Tā izmanto to pašu vienību jēdzienu (gada emisijas sadales vienība jeb ikgadējā emisiju iedales apjoma vienība — AEA), kuras, līdzīgi kā saskaņā ar pašreizējo Reģistra regulu, nevar turēt ārpus KCR un ZIZIMM kontiem. Tomēr KCL un KCR konti ir nodalīti — AEA nevar pārskaitīt no KCL kontiem uz KCR kontiem un otrādi. 
            
            
               Kopīgo centienu reģistra noteikumi ir jāpielāgo, lai ņemtu vērā jaunus elementus, kas ieviesti ar KCR. Atšķirībā no KCL Kopīgo centienu regula atbilstības panākšanai neļauj izmantot starptautiskos kredītus. Citi svarīgi jauni elementi, kas izriet no jaunās Kopīgo centienu regulas un ir jāatspoguļo reģistrā, ir piecgades atbilstības pārbaude ikgadējās pārbaudes vietā, divas jaunas elastības iespējas, kas saistītas ar ES ETS un zemes izmantošanu, zemes izmantošanas maiņu un mežsaimniecību (ZIZIMM), kā arī jauna drošības rezerve atbilstības panākšanai. Lai gan ETS elastība neizpaužas kā vienību pārskaitīšana reģistrā no ETS kontiem uz KCR kontiem, ZIZIMM elastības iespējas izmantošanai un iespējai izmantot AEA, lai panāktu atbilstību ZIZIMM regulai, šāda pārskaitīšanas iespēja ir vajadzīga. Tas ietekmē šo divu atbilstības procesu secību reģistrā. Visbeidzot, ir paredzēti noteikumi, kuru mērķis ir nodrošināt KCL kontu sakārtotu slēgšanu, tostarp to, ka viss atlikušais deficīts KCL kontos nozīmēs atbilstošu AEA atskaitījumu no KCR kontiem.
            
            
               2.APSPRIEŠANĀS PIRMS AKTA PIEŅEMŠANAS
            
            
               Komisija 2018. gada 27. martā izveidoja Klimata pārmaiņu politikas ekspertu grupu. Lai sagatavotu šo deleģēto regulu, 2018. gada 3. aprīlī, 2018. gada 18. maijā, 2018. gada 11.–12. jūnijā un 2018. gada 3. jūlijā notika Klimata pārmaiņu politikas ekspertu grupas sanāksmes.
            
            
               Sanāksmēm relevantie dokumenti ir vienlaicīgi nosūtīti Eiropas Parlamentam un Padomei, kā paredz Kopējā vienošanās par deleģētajiem aktiem, kas pievienota Iestāžu nolīgumam par labāku likumdošanas procesu
                  3
               . Sagatavojot deleģētās regulas projektu, tika ņemti vērā ekspertu grupas paustie apsvērumi. 
            
            
               Turklāt Labāka regulējuma portālā četras nedēļas (no 2019. gada 9. janvāra līdz 6. februārim) tika vāktas tiešsaistes atsauksmes par deleģētās regulas tekstu. Tika saņemti astoņi komentāri — no publiskām iestādēm (6), pētniecības iestādes (1) un konsultāciju uzņēmuma (1). Daži no komentāriem ir palīdzējuši vēl uzlabot teksta skaidrību. 
            
            
               Tiešsaistes atsauksmju sniegšanas laikā tika izvirzīti divi jauni elementi:
            
            
               ·doma par papildu KCR elastības kontiem, uz ko neattiektos standarta atbilstības noteikumi; to nebija iespējams pieņemt, jo tas nozīmētu faktiski apiet elastības iespēju izmantošanas ierobežojumus, par kuriem likumdevēji vienojušies KCR 5. pantā; turklāt ir vērts atgādināt, ka šo ierobežojumu robežās arī pašreizējie noteikumi dalībvalstīm dod ievērojamu brīvību projektbalstīto mehānismu ieviešanā; 
            
            
               ·ierosinājums ieviest AEA pārskaitījumu cenu caurredzamību, kas neietilpst šā deleģētā akta darbības jomā, bet ko būtu iespējams ieviest ar kādu Pārvaldības regulas
                  4
                īstenošanas aktu, jo minētā regula nosaka KCR relevantās dalībvalstu ziņošanas prasības.
            
            
               Citi saņemtie komentāri ietvēra argumentus, kuri līdzinās tiem, kas jau iztirzāti plašās Klimata pārmaiņu politikas ekspertu grupas diskusijās. Tāpēc pēc saņemto viedokļu analīzes Komisija nekādas izmaiņas deleģētās regulas tekstā, izņemot redakcionālus uzlabojumus, neizdarīja. 
            
            
               3.DELEĢĒTĀ AKTA JURIDISKIE ASPEKTI
            
            
               Priekšlikumā ir iekļauta II.a sadaļas 1. nodaļa par darījumiem saskaņā ar Regulu (ES) 2018/842 (KCR), kas iekļaujama jaunajā Savienības reģistra regulā. 59.a līdz 59.c pants aptver AEA izveidi un to pārskaitīšanu uz dalībvalstu KCR atbilstības kontiem. 59.d līdz 59.f pantā ir noteikti divi svarīgi pasākumi, kas attiecas uz katru KCR atbilstības kontu, — bilances aprēķināšana un atbilstības statusa rādītāja noteikšana. 59.h līdz 59.m pants un 59.r pants īsteno KCR 5. līdz 7. pantu, kas attiecas uz elastības iespēju izmantošanu. Regulas 59.n līdz 59.p pantā ir paredzēti noteikumi par drošības rezervi, tā īstenojot KCR 11. pantu. 59.g pants īsteno KCR 9. pantu, t. i., reglamentē to, kas notiek, ja dalībvalsts nepilda tai ar KCR noteiktās saistības. 
            
            
               59.q pants īsteno KCR 6. panta 3. punktu un 10. pantu par iespējamiem AEA pielāgojumiem. 59.s pants reglamentē pārskaitījumus, kas iniciēti kļūdas dēļ. Ierosinātais jaunais 27.a pants nosaka noteikumus par KCR atbilstības kontu slēgšanu.
            
            
               Jaunās Savienības reģistra regulas 88. pants nodrošina, ka līdz 2023. gadam reģistrs vienlaikus ar KCR kontiem pārvalda arī esošos KCL kontus saskaņā ar Komisijas Regulu (EK) Nr. 389/2013.
            
            
               KOMISIJAS DELEĢĒTĀ REGULA (ES) …/..
            
            
               (13.3.2019),
            
         
         
            
               ar kuru Komisijas [2019. gada 12. marta Deleģēto regulu C(2019)1841], ar ko attiecībā uz Savienības reģistra darbību papildina Eiropas Parlamenta un Padomes Direktīvu 2003/87/EK, groza attiecībā uz Savienības reģistra darbību saskaņā ar Eiropas Parlamenta un Padomes Regulu (ES) 2018/842
               
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2018. gada 30. maija Regulu (ES) 2018/842 par saistošiem ikgadējiem siltumnīcefekta gāzu emisiju samazinājumiem, kas dalībvalstīm jāpanāk no 2021. līdz 2030. gadam un kas dod ieguldījumu rīcībā klimata politikas jomā, lai izpildītu Parīzes nolīgumā paredzētās saistības, un ar ko groza Regulu (ES) Nr. 525/2013
                  5
               , un jo īpaši tās 12. panta 1. punktu,
            
            
               tā kā:
            
            
               (1)Komisijas [2019. gada 12. marta Deleģētā regula C(2019)1841], ar ko attiecībā uz Savienības reģistra darbību papildina Eiropas Parlamenta un Padomes Direktīvu 2003/87/EK
                  6
               , nosaka noteikumus par to, kā darbojas Savienības reģistrs, kas izveidots saskaņā ar Eiropas Parlamenta un Padomes Direktīvu 2003/87/EK
                  7
               .
            
            
               (2)Visas darbības, kas nepieciešamas attiecībā uz atbilstības periodu no 2013. līdz 2020. gadam, būtu jāpabeidz saskaņā ar Komisijas Regulā (ES) Nr. 389/2013
                  8
                paredzētajiem noteikumiem. Tā kā Eiropas Parlamenta un Padomes Lēmums 406/2009/EK
                  9
                paredz noteikumus attiecībā uz atbilstības periodu no 2013. līdz 2020. gadam, tostarp par saskaņā ar Kioto protokolu izveidoto starptautisko kredītu izmantošanu, minētā regula arī turpmāk būs piemērojama minētajām darbībām līdz 2023. gada 1. jūlijam, kas ir Kioto protokola otrā saistību perioda saistību izpildes papildu perioda beigas. Lai nodrošinātu skaidrību par noteikumiem, kas piemērojami visām darbībām, kuras saistītas ar atbilstības periodu no 2013. līdz 2020. gadam saskaņā ar Lēmumu 406/2009/EK, no vienas puses, un noteikumiem, kas piemērojami visām darbībām, kuras saistītas ar atbilstības periodu no 2021. līdz 2030. gadam saskaņā ar Regulu (ES) 2018/842, no otras puses, ir vietā attiecīgi ierobežot to Regulas (ES) Nr. 389/2013 noteikumu piemērošanas jomu, kuri arī pēc šīs regulas stāšanās spēkā būs piemērojami darbībām, kas saistītas ar atbilstības periodu no 2013. līdz 2020. gadam. 
            
            
               (3)Regula (ES) 2018/842 dalībvalstīm nosaka pienākumus attiecībā uz to minimālo devumu periodā no 2021. līdz 2030. gadam virzībā uz Savienības mērķrādītāju līdz 2030. gadam Savienības siltumnīcefekta gāzu emisijas salīdzinājumā ar 2005. gada līmeni samazināt par 30 %. 
            
            
               (4)Regulas (ES) 2018/842 12. pants nosaka, ka Savienības reģistrā jānodrošina pareiza saskaņā ar minēto regulu veiktu darījumu uzskaite.
            
            
               (5)Par atbilstību Regulas (ES) 2018/842 noteikumiem dalībvalstu atbilstības kontos (“KCR atbilstības konti”), kuri Savienības reģistrā izveidoti saskaņā ar Komisijas [2019. gada 12. marta Deleģēto regulu C(2019)1841, ar ko attiecībā uz Savienības reģistra darbību papildina Eiropas Parlamenta un Padomes Direktīvu 2003/87/EK], būtu jāpiešķir ikgadējā emisiju iedales apjoma vienības tādā daudzumā, ko nosaka saskaņā ar Regulas (ES) 2018/842 4. panta 3. punktu un 10. pantu. Ikgadējā emisiju iedales apjoma vienības būtu jātur tikai Savienības reģistra KCR atbilstības kontos. 
            
            
               (6)Savienības reģistram būtu jānodrošina iespēja īstenot atbilstības ciklu saskaņā ar Regulu (ES) 2018/842, paredzot procesus, ar kuriem KCR atbilstības kontos tiktu ievadīti ikgadējie izskatītie siltumnīcefekta gāzu emisiju dati, par katru konkrēta atbilstības perioda gadu tiktu noteikts katras dalībvalsts KCR atbilstības konta atbilstības statusa rādītājs un vajadzības gadījumā tiktu piemērots Regulas (ES) 2018/842 9. panta 1. punkta a) apakšpunktā noteiktais koeficients. 
            
            
               (7)Savienības reģistram turklāt būtu jānodrošina pareiza saskaņā ar Regulas (ES) 2018/842 5., 6., 7. un 11. pantu veikto darījumu uzskaite.
            
            
               (8)Tādēļ Komisijas [2019. gada 12. marta Deleģētā regula C(2019)1841], ar ko attiecībā uz Savienības reģistra darbību papildina Eiropas Parlamenta un Padomes Direktīvu 2003/87/EK, būtu attiecīgi jāgroza,
            
            
               IR PIEŅĒMUSI ŠO REGULU.
            
            
               1. pants
            
            
               Komisijas [2019. gada 12. marta Deleģēto regulu C(2019)1841], ar ko attiecībā uz Savienības reģistra darbību papildina Eiropas Parlamenta un Padomes Direktīvu 2003/87/EK, groza šādi: 
            
            
               (1)pamatojumiem pievieno šādu tekstu: 
            
            
               “ņemot vērā Eiropas Parlamenta un Padomes 2018. gada 30. maija Regulu (ES) 2018/842 par saistošiem ikgadējiem siltumnīcefekta gāzu emisiju samazinājumiem, kas dalībvalstīm jāpanāk no 2021. līdz 2030. gadam un kas dod ieguldījumu rīcībā klimata politikas jomā, lai izpildītu Parīzes nolīgumā paredzētās saistības, un ar ko groza Regulu (ES) Nr. 525/2013*, un jo īpaši tās 12. panta 1. punktu,
            
            
               ___________________
            
            
               * OV L 156, 19.6.2018., 26. lpp.”;
            
         
         
            
               (2)regulas 2. pantam pievieno šādu punktu:
            
            
               “Šī regula attiecas arī uz ikgadējā emisiju iedales apjoma vienībām (AEA).”;
            
            
               (3)regulas 3. pantu groza šādi:
            
            
               (a)panta 12) punktu aizstāj ar šādu:
            
            
               “12) “darījums” ir tāds Savienības reģistra process, kura ietvaros kvota vai ikgadējā emisiju iedales apjoma vienība tiek pārskaitīta no viena konta uz citu kontu;”
            
            
               (b)pievieno šādu 23) un 24) punktu:
            
            
               “23) “KCR atbilstības periods” ir laikposms no 2021. gada 1. janvāra līdz 2030. gada 31. decembrim, kura laikā dalībvalstīm ir savas siltumnīcefekta gāzu emisijas jāierobežo saskaņā ar Regulu (ES) 2018/842;
            
            
               24) “ikgadējā emisiju iedales apjoma vienība” ir saskaņā ar Regulas (ES) 2018/842 4. panta 3. punktu un 10. pantu noteiktā dalībvalsts ikgadējā emisiju iedales apjoma daļa, kas atbilst vienai tonnai oglekļa dioksīda ekvivalenta;”
            
            
               (4)regulas 4. panta 2. punktu aizstāj ar šādu:
            
            
               “2. Dalībvalstis Savienības reģistru izmanto tam, lai izpildītu savas saistības saskaņā ar Direktīvas 2003/87/EK 19. pantu un Regulas (ES) 2018/842 12. pantu. Savienības reģistrs valsts administratoriem un kontu turētājiem nodrošina šajā regulā noteiktos procesus.”;
            
            
               (5)regulas 7. panta 5. punktu aizstāj ar šādu:
            
            
               “5. Centrālais administrators, kompetentās iestādes un valsts administratori veic tikai tos procesus, kas tiem jāveic savu attiecīgo funkciju izpildei saskaņā ar Direktīvu 2003/87/EK un Regulu (ES) 2018/842.”;
            
            
               (6)regulas 12. pantu aizstāj ar šādu:
            
            
               “12. pants
            
            
               Centrālā administratora administrētu kontu atvēršana
            
            
               1. Centrālais administrators Savienības reģistrā atver visus ETS pārvaldības kontus, ES KCR AEA kopējā daudzuma kontu, dzēšanas kontu saskaņā ar Regulu (ES) 2018/842 (“KCR dzēšanas konts”), ES II pielikuma AEA kopējā daudzuma kontu, ES KCR drošības rezerves kontu un katrai dalībvalstij vienu KCR atbilstības kontu par katru atbilstības perioda gadu. 
            
            
               2. Saskaņā ar 7. panta 1. punktu ieceltais valsts administrators darbojas kā pilnvarotais pārstāvis attiecībā uz KCR atbilstības kontiem.”; 
            
            
               (7)regulā iekļauj šādu 27.a pantu:
            
            
               “27.a pants
            
            
               KCR atbilstības konta slēgšana
            
         
         
            
               Centrālais administrators KCR atbilstības kontu slēdz ne ātrāk kā vienu mēnesi pēc tam, kad saskaņā ar 59.f pantu noteikts attiecīgā konta atbilstības statusa rādītājs, un pēc iepriekšēja paziņojuma nosūtīšanas konta turētājam.
            
            
               Kad KCR atbilstības konts tiek slēgts, centrālais administrators nodrošina, ka Savienības reģistrs KCR atbilstības kontā atlikušās AEA pārskaita uz KCR dzēšanas kontu.”;
            
            
               (8)regulā iekļauj šādu II.A sadaļu: 
            
            
               “II.A SADAĻA
            
            
               ĪPAŠI NOTEIKUMI PAR SASKAŅĀ AR REGULU (ES) 2018/842 UN REGULU (ES) 2018/841 VEIKTU DARĪJUMU UZSKAITI
            
            
               1. NODAĻA
            
            
               Saskaņā ar Regulu (ES) 2018/842 veikti darījumi
            
            
               59.a pants
               AEA izveide
            
            
               1. Atbilstības perioda sākumā centrālais administrators:
            
            
               (a)ES KCR AEA kopējā daudzuma kontā izveido tādu daudzumu AEA, kas atbilst summētiem visu dalībvalstu visu atbilstības perioda gadu ikgadējiem emisiju iedales apjomiem, kuri noteikti ar Regulas (ES) 2018/842 10. panta 2. punktu un lēmumiem, kas pieņemti saskaņā ar Regulas (ES) 2018/842 4. panta 3. punktu un 10. pantu;
            
            
               (b)ES II pielikuma AEA kopējā daudzuma kontā izveido tādu daudzumu AEA, kas atbilst summētiem visu tiesīgo dalībvalstu visu atbilstības perioda gadu visiem ikgadējiem emisiju iedales apjomiem, kuri noteikti ar lēmumiem, kas pieņemti saskaņā ar Regulas (ES) 2018/842 4. panta 3. un 4. punktu, balstoties uz procentuālajām daļām, ko dalībvalstis paziņojušas saskaņā ar minētās regulas 6. panta 3. punktu.
            
            
               2. Centrālais administrators nodrošina, ka Savienības reģistrs katras AEA izveides brīdī tai piešķir unikālu vienības identifikācijas kodu.
            
            
            
               59.b pants
                  Ikgadējā emisiju iedales apjoma vienības
            
            
               AEA ir derīgas Regulas (ES) 2018/842 4. pantā noteikto dalībvalstu siltumnīcefekta gāzu emisiju ierobežošanas prasību izpildei un Regulas (ES) 2018/841 4. pantā noteikto saistību izpildei. Tās ir pārskaitāmas tikai saskaņā ar Regulas (ES) 2018/842 5. panta 1. līdz 5. punkta, 6. panta, 9. panta 2. punkta un 11. panta un Regulas (ES) 2018/841 12. panta 1. punkta nosacījumiem. 
            
            
            
               59.c pants
               AEA pārskaitīšana uz katru KCR atbilstības kontu
            
            
               1. Atbilstības perioda sākumā centrālais administrators no ES KCR AEA kopējā daudzuma konta uz attiecīgo KCR atbilstības kontu pārskaita tādu daudzumu AEA, kas atbilst katras dalībvalsts konkrētā gada ikgadējam emisiju iedales apjomam, kurš noteikts ar Regulas (ES) 2018/842 10. panta 2. punktu un lēmumiem, kas pieņemti saskaņā ar Regulas (ES) 2018/842 4. panta 3. punktu un 10. pantu.
            
            
               2. Ja, slēdzot dalībvalsts KCL atbilstības kontu par 2020. gadu saskaņā ar Regulas (ES) Nr. 389/2013 31. pantu, kopējais siltumnīcefekta gāzu emisiju daudzums, kas izteikts oglekļa dioksīda ekvivalenta tonnās, minētajā KCL atbilstības kontā pārsniedz visu AEA, starptautisko kredītu, pagaidu CER un ilgtermiņa CER summu, tad daudzumu, kas atbilst pārsnieguma emisiju daudzumam, kurš reizināts ar Lēmuma 406/2009/EK 7. panta 1. punkta a) apakšpunktā norādīto samazinājuma koeficientu, atskaita no tā AEA daudzuma, ko pārskaita uz dalībvalsts KCR atbilstības kontu par 2021. gadu saskaņā ar šā panta 1. punktu. 
            
            
         
         
            
               59.d pants
                  Relevanto siltumnīcefekta gāzu emisiju datu ievadīšana
            
            
               1. Savlaicīgi, tiklīdz par lielāko daļu dalībvalstu ir pieejami relevantie izskatītie siltumnīcefekta gāzu emisiju dati par konkrēto atbilstības perioda gadu, centrālais administrators katras dalībvalsts relevanto izskatīto siltumnīcefekta gāzu emisiju kopējo daudzumu, kas izteikts oglekļa dioksīda ekvivalenta tonnās, ievada tās KCR atbilstības kontā par konkrēto atbilstības perioda gadu.
            
            
               2. Centrālais administrators turklāt visu dalībvalstu relevanto izskatīto siltumnīcefekta gāzu emisiju datu summu par konkrēto gadu ievada arī ES KCR AEA kopējā daudzuma kontā.
            
            
            
               59.e pants
                  KCR atbilstības konta bilances aprēķināšana
            
            
               1. Ievadot relevantos siltumnīcefekta gāzu emisiju datus saskaņā ar 59.d pantu, centrālais administrators nodrošina, ka Savienības reģistrs aprēķina attiecīgā KCR atbilstības konta bilanci, izskatīto siltumnīcefekta gāzu emisiju kopējo daudzumu, kas izteikts oglekļa dioksīda ekvivalenta tonnās, attiecīgajā KCR atbilstības kontā atskaitot no visu AEA summas tajā pašā KCR atbilstības kontā.
            
            
               2. Centrālais administrators nodrošina, ka Savienības reģistrs uzrāda katra KCR atbilstības konta bilanci.
            
            
            
               59.f pants
                  Atbilstības statusa rādītāju noteikšana
            
            
               1. Centrālais administrators nodrošina, ka 6 mēnešus pēc tam, kad saskaņā ar šīs regulas 59.d pantu ievadīti relevantie siltumnīcefekta gāzu emisiju dati par 2025. un 2030. gadu, Savienības reģistrs nosaka katra KCR atbilstības konta atbilstības statusa rādītāju attiecībā uz 2021. un 2026. gadu, saskaitot visas AEA, kredītus saskaņā ar Direktīvas 2003/87/EK 24.a pantu un LMU un no summas atskaitot kopējo izskatīto siltumnīcefekta gāzu emisiju daudzumu, kas izteikts oglekļa dioksīda ekvivalenta tonnās, tajā pašā KCR atbilstības kontā.
            
            
               2. Centrālais administrators nodrošina, ka Savienības reģistrs nosaka katra KCR atbilstības konta atbilstības statusa rādītāju par katru gadu no 2022. līdz 2025. gadam un no 2027. līdz 2030. gadam, saskaitot visas AEA, kredītus saskaņā ar Direktīvas 2003/87/EK 24.a pantu un LMU un no summas atskaitot kopējo izskatīto siltumnīcefekta gāzu emisiju daudzumu, kas izteikts oglekļa dioksīda ekvivalenta tonnās, tajā pašā KCR atbilstības kontā, dienā, kas iekrīt vienu mēnesi pēc iepriekšējā gada atbilstības statusa rādītāja noteikšanas.
            
            
               Centrālais administrators nodrošina, ka Savienības reģistrs katra KCR atbilstības konta atbilstības statusa rādītāju reģistrē.
            
            
            
               59.g pants
                  Regulas (ES) 2018/842 9. panta 1. punkta a) un b) apakšpunkta piemērošana
            
            
               1. Ja atbilstības statusa rādītājs, kas noteikts saskaņā ar šīs regulas 59.f pantu, ir negatīvs, centrālais administrators nodrošina, ka Savienības reģistrs izskatīto siltumnīcefekta gāzu emisiju pārsnieguma daudzumu, kas izteikts oglekļa dioksīda ekvivalenta tonnās un reizināts ar Lēmuma (ES) 2018/842 9. panta 1. punkta a) apakšpunktā noteikto koeficientu 1,08, pārskaita no dalībvalsts KCR atbilstības konta par konkrēto gadu uz tās KCR atbilstības kontu par nākamo gadu.
            
            
               2. Tajā pašā laikā centrālais administrators bloķē attiecīgās dalībvalsts KCR atbilstības kontus, kas atbilst atlikušajiem atbilstības perioda gadiem.
            
            
               3. No gada, kad saskaņā ar 59.f pantu noteiktais atbilstības statusa rādītājs ir nulle vai pozitīvs, centrālais administrators KCR atbilstības konta statusu attiecībā uz visiem atlikušajiem gadiem nomaina no “bloķēts” uz “atvērts”.
            
            
            
               59.h pants
                  Regulas (ES) 2018/842 6. pantā noteiktās elastības iespējas izmantošana
            
            
               Centrālais administrators nodrošina, ka Savienības reģistrs pēc dalībvalsts pieprasījuma AEA no ES II pielikuma AEA kopējā daudzuma konta pārskaita uz attiecīgās dalībvalsts KCR atbilstības kontu par konkrētu atbilstības perioda gadu. Šādu pārskaitīšanu neveic šādos gadījumos:
            
         
         
            
               (a)dalībvalsts pieprasījums ir iesniegts pirms KCR atbilstības konta bilances aprēķināšanas vai pēc atbilstības statusa rādītāja noteikšanas konkrētajam gadam; 
            
            
               (b)dalībvalsts, kas iesniegusi pieprasījumu, nav iekļauta Regulas (ES) 2018/842 II pielikuma sarakstā;
            
            
               (c)pieprasītais daudzums pārsniedz Regulas (ES) 2018/842 II pielikuma kopējo atlikumu no daudzuma, kas šai dalībvalstij ir pieejams saskaņā ar lēmumiem, kuri pieņemti saskaņā ar Regulas (ES) 2018/842 4. panta 3. un 4. punktu, un ņemot vērā jebkādus daudzuma samazinājumus saskaņā ar minētās regulas 6. panta 3. punkta otro daļu; 
            
            
               (d)pieprasītais daudzums pārsniedz attiecīgā gada pārsnieguma emisiju daudzumu, kas aprēķināts, ņemot vērā to AEA daudzumu, kas par konkrētu gadu pārskaitītas no šīs dalībvalsts KCR atbilstības konta uz tās ZIZIMM atbilstības kontu saskaņā ar 59.x panta 3. punktu vai 59.za panta 2. punktu.
            
            
            
               59.i pants
               AEA aizņemšanās
            
            
               Centrālais administrators nodrošina, ka Savienības reģistrs pēc dalībvalsts pieprasījuma uz šīs dalībvalsts KCR atbilstības kontu par konkrētu atbilstības perioda gadu pārskaita AEA no tās KCR atbilstības konta par atbilstības perioda nākamo gadu. Šādu pārskaitīšanu neveic šādos gadījumos: 
            
            
               (a)dalībvalsts pieprasījums ir iesniegts pirms KCR atbilstības konta bilances aprēķināšanas vai pēc atbilstības statusa rādītāja noteikšanas konkrētajam gadam; 
            
            
               (b)pieprasītais daudzums pārsniedz 10 procentus no nākamā gada ikgadējā emisiju iedales apjoma, kas noteikts saskaņā ar Regulas (ES) 2018/842 4. panta 3. punktu un 10. pantu, attiecībā uz 2021.–2025. gadu un 5 procentus no nākamā gada ikgadējā emisiju iedales apjoma, kas noteikts saskaņā ar Regulas (ES) 2018/842 4. panta 3. punktu un 10. pantu, attiecībā uz 2026.–2029. gadu.
            
            
            
               59.j pants
                  AEA atlikšana rezervē
            
            
               Centrālais administrators nodrošina, ka Savienības reģistrs pēc dalībvalsts pieprasījuma AEA no šīs dalībvalsts KCR atbilstības konta par konkrētu atbilstības perioda gadu pārskaita uz tās KCR atbilstības kontu par jebkuru nākamo atbilstības perioda gadu. Šādu pārskaitīšanu neveic šādos gadījumos:
            
            
               (a)dalībvalsts pieprasījums ir iesniegts pirms KCR atbilstības konta bilances aprēķināšanas konkrētajam gadam; 
            
            
               (b)attiecībā uz 2021. gadu: pieprasītais daudzums pārsniedz konta pozitīvo bilanci, kas aprēķināta saskaņā ar 59.e pantu; 
            
            
               (c)attiecībā uz 2022. līdz 2029. gadu: pieprasītais daudzums pārsniedz konta pozitīvo bilanci, kas aprēķināta saskaņā ar šīs regulas 59.e pantu, vai 30 % no attiecīgās dalībvalsts ikgadējiem kumulatīvajiem emisiju iedales apjomiem līdz attiecīgajam gadam, kas noteikti saskaņā ar Regulas (ES) 2018/842 4. panta 3. punktu un 10. pantu;
            
            
               (d)pārskaitīšanu nepieļauj pārskaitījumu iniciējošā KCR atbilstības konta statuss.
            
            
            
               59.k pants
                  Zemesatkarīgās mitigācijas vienību izmantošana
            
            
                Centrālais administrators nodrošina, ka Savienības reģistrs pēc dalībvalsts pieprasījuma zemesatkarīgās mitigācijas vienības pārskaita no dalībvalsts ZIZIMM atbilstības konta uz šīs dalībvalsts KCR atbilstības kontu. Šādu pārskaitīšanu neveic šādos gadījumos:
            
            
               (a)pieprasītais daudzums pārsniedz to pieejamo LMU daudzumu, kuras ir tiesības pārskaitīt uz KCR atbilstības kontu saskaņā ar 59.x pantu, vai atlikušo daudzumu;
            
         
         
            
               (b)pieprasītais daudzums pārsniedz saskaņā ar Regulas (ES) 2018/842 III pielikumu pieejamo daudzumu vai atlikušo daudzumu; 
            
            
               (c)pieprasītais daudzums pārsniedz konkrētā gada emisiju daudzumu, no kura atskaitīts konkrētā gada AEA daudzums, kas noteikts saskaņā ar Regulas (ES) 2018/842 10. panta 2. punktu un lēmumiem, kuri pieņemti saskaņā ar minētās regulas 4. panta 3. punktu un 10. pantu, un atskaitīta visu to AEA summa, kas saskaņā ar šīs regulas 59.j pantu no iepriekšējiem gadiem atliktas rezervē uz pašreizējo gadu vai jebkuru nākamo gadu; 
            
            
               (d)minētā dalībvalsts nav iesniegusi Regulas (EK) Nr. 525/2013 7. panta 1. punkta otrajā daļā paredzēto ziņojumu par nodomu izmantot Regulas (ES) 2018/842 7. pantā noteikto elastības iespēju; 
            
            
               (e)minētā dalībvalsts nav izpildījusi Regulas (ES) 2018/841 prasības; 
            
            
               (f)pārskaitījums ir iniciēts pirms attiecīgās dalībvalsts ZIZIMM atbilstības konta bilances aprēķināšanas vai pēc atbilstības statusa rādītāja noteikšanas konkrētajam atbilstības periodam saskaņā ar 59.u un 59.za pantu; 
            
            
               (g)pārskaitījums ir iniciēts pirms attiecīgās dalībvalsts KCR atbilstības konta bilances aprēķināšanas vai pēc atbilstības statusa rādītāja noteikšanas konkrētajam gadam.
            
            
            
               59.l pants
                  Dalībvalstu ikgadējā emisiju iedales apjoma ex ante pārskaitījumi
            
            
               Centrālais administrators nodrošina, ka Savienības reģistrs pēc dalībvalsts pieprasījuma AEA no minētās dalībvalsts KCR atbilstības konta par konkrētu gadu pārskaita uz citas dalībvalsts KCR atbilstības kontu. Šādu pārskaitīšanu neveic šādos gadījumos:
            
            
               (a)attiecībā uz 2021.–2025. gadu: pieprasītais daudzums pārsniedz piecus procentus no iniciējošās dalībvalsts konkrētā gada ikgadējā emisiju iedales apjoma, kas noteikts saskaņā ar Regulas (ES) 2018/842 4. panta 3. punktu un 10. pantu, vai pieejamo atlikušo daudzumu;
            
            
               (b)attiecībā uz 2026.–2030. gadu: pieprasītais daudzums pārsniedz desmit procentus no iniciējošās dalībvalsts konkrētā gada ikgadējā emisiju iedales apjoma, kas noteikts saskaņā ar Regulas (ES) 2018/842 4. panta 3. punktu un 10. pantu, vai pieejamo atlikušo daudzumu;
            
            
               (c)dalībvalsts ir pieprasījusi pārskaitījumu uz KCR atbilstības kontu par gadu, kas ir pirms konkrētā gada; 
            
            
               (d)pārskaitīšanu nepieļauj pārskaitījumu iniciējošā KCR atbilstības konta statuss.
            
            
            
               59.m pants
                  Pārskaitījumi pēc KCR atbilstības konta bilances aprēķināšanas
            
            
               Centrālais administrators nodrošina, ka Savienības reģistrs pēc dalībvalsts pieprasījuma AEA no minētās dalībvalsts KCR atbilstības konta par konkrētu gadu pārskaita uz citas dalībvalsts KCR atbilstības kontu. Šādu pārskaitīšanu neveic šādos gadījumos:
            
            
               (a)dalībvalsts pieprasījums ir iesniegts pirms konta bilances aprēķināšanas saskaņā ar 59.e pantu;
            
            
               (b)pieprasītais daudzums pārsniedz konta pozitīvo bilanci, kas aprēķināta saskaņā ar 59.e pantu, vai atlikušo daudzumu;  
            
            
               (c)pārskaitīšanu nepieļauj pārskaitījumu iniciējošā KCR atbilstības konta statuss.
            
            
         
         
            
               59.n pants
                  Drošības rezerve
            
            
               Pēc tam, kad saskaņā ar šīs regulas 59.d pantu ievadīti relevantie siltumnīcefekta gāzu emisiju dati par 2030. gadu, centrālais administrators ES KCR drošības rezerves kontā izveido papildu AEA tādā daudzumā, kas atbilst starpībai starp 70 % no visu dalībvalstu 2005. gada izskatīto emisiju summas, kas noteikta pēc metodikas, kura izklāstīta saskaņā ar Regulas (ES) 2018/842 4. panta 3. punktu pieņemtajā lēmumā, un visu dalībvalstu relevanto izskatīto siltumnīcefekta gāzu emisiju datu summu par 2030. gadu. Šis daudzums ir no 0 līdz 105 miljoniem AEA.
            
            
            
               59.o pants
                  Drošības rezerves pirmā sadales kārta
            
            
               1. Centrālais administrators nodrošina, ka Savienības reģistrs pēc dalībvalsts pieprasījuma AEA no ES KCR drošības rezerves konta pārskaita uz attiecīgās dalībvalsts KCR atbilstības kontu par jebkuru gadu no 2026. līdz 2030. gadam, kā prasa dalībvalsts. Šādu pārskaitīšanu neveic šādos gadījumos:
            
            
               (a)pieprasījums attiecas uz KCR atbilstības kontu par gadu, kas nav 2026.–2030. gads;
            
            
               (b)dalībvalsts pieprasījums ir izdarīts pirms bilances aprēķināšanas 2030. gadam;
            
            
               (c)dalībvalsts pieprasījums ir izdarīts mazāk nekā 6 nedēļas pirms atbilstības statusa rādītāja noteikšanas KCR atbilstības kontam par 2026. gadu;
            
            
               (d)pieprasījumu izdarījusi dalībvalsts, kas nav norādīta lēmumā, kurš publicēts saskaņā ar Regulas (ES) 2018/842 11. panta 5. punktu;
            
            
               (e)pieprasītais daudzums pārsniedz 20 % no minētās dalībvalsts kopējā pārsnieguma 2013.–2020. gadā, kas noteikts saskaņā ar Regulas (ES) 2018/842 11. panta 5. punktu publicētajā lēmumā, vai saskaņā ar šā panta 3. punktu samazināto daudzumu, vai atlikušo pieejamo daudzumu; 
            
            
               (f)AEA daudzums, kas pārdots citām dalībvalstīm saskaņā ar 59.l un 59.m pantu, pārsniedz AEA daudzumu, kas iegūts no citām dalībvalstīm saskaņā ar 59.l un 59.m pantu; 
            
            
               (g)pieprasītais daudzums pārsniedz konkrētā gada pārsnieguma emisiju daudzumu, ņemot vērā šādus aspektus:
            
            
               (`)AEA daudzums par konkrēto gadu, kas noteikts lēmumos, kuri pieņemti saskaņā ar Regulas (ES) 2018/842 4. panta 3. punktu un 10. pantu; 
            
            
               (a)AEA daudzums, kas KCR atbilstības kontā par konkrēto gadu iegūts vai no tā pārdots saskaņā ar 59.l un 59.m pantu; 
            
            
               (b)pilns to AEA daudzums, kas no iepriekšējiem gadiem atliktas rezervē uz pašreizējo vai kādu nākamo gadu saskaņā ar 59.j pantu;
            
            
               (c)kopējais to AEA daudzums, ko atļauts aizņemties attiecīgajam gadam saskaņā ar 59.i pantu; 
            
            
               (d)pieejamais to LMU daudzums, kuras ir tiesības pārskaitīt uz KCR atbilstības kontiem saskaņā ar 59.x pantu, vai atlikušais daudzums, kas pieejams saskaņā ar 59.m pantu.
            
            
               2. Centrālais administrators nodrošina, ka Savienības reģistrs sešas nedēļas pirms atbilstības statusa rādītāja noteikšanas 2026. gadam aprēķina un uzrāda kopējo AEA summu, ko pieprasījušas visas dalībvalstis saskaņā ar 1. punktu.
            
            
               3. Ja 2. punktā minētā summa ir lielāka par AEA kopējo daudzumu ES KCR drošības rezerves kontā, centrālais administrators nodrošina, ka Savienības reģistrs katras dalībvalsts pieprasītā daudzuma pārskaitījumus veic proporcionāli samazinātus.
            
            
               4. Centrālais administrators nodrošina, ka Savienības reģistrs proporcionāli samazinātos daudzumus aprēķina, reizinot pieprasīto daudzumu ar koeficientu, ko veido kopējais AEA daudzums ES KCR drošības rezerves kontā attiecībā pret kopējo daudzumu, kuru saskaņā ar 1. punktu pieprasījušas visas dalībvalstis.
            
         
         
            
            
               59.p pants
                  Drošības rezerves otrā sadales kārta
            
            
               1. Ja 59.o panta 2. punktā minētā summa ir mazāka par AEA kopējo daudzumu ES KCR drošības rezerves kontā, centrālais administrators nodrošina, ka Savienības reģistrs apstiprina papildu pieprasījumus no dalībvalstīm, ievērojot šādus nosacījumus:
            
            
               (a)dalībvalsts pieprasījums ir izdarīts ne agrāk kā sešas nedēļas pirms atbilstības statusa rādītāja noteikšanas 2026. gadam, bet ne vēlāk kā 3 nedēļas pirms atbilstības statusa rādītāja noteikšanas 2026. gadam;
            
            
               (b)pieprasījumu izdarījusi dalībvalsts, kas ir norādīta lēmumā, kurš publicēts saskaņā ar Regulas (ES) 2018/842 11. panta 5. punktu;
            
            
               (c)
                     AEA daudzums, kas pārdots citām dalībvalstīm saskaņā ar 59.l un 59.m pantu, nepārsniedz AEA daudzumu, kas iegūts no citām dalībvalstīm saskaņā ar 59.l un 59.m pantu; 
            
            
               (d)pārskaitītais daudzums nepārsniedz konkrētā gada pārsnieguma emisiju daudzumu, ņemot vērā visus 59.o panta 1. punkta g) apakšpunktā norādītos daudzumus un saskaņā ar 59.o pantu saņemto AEA daudzumu. 
            
            
               2.  Ja visu derīgo pieprasījumu summa ir lielāka par atlikušo kopējo daudzumu, centrālais administrators nodrošina, ka Savienības reģistrs par katru derīgo pieprasījumu pārskaitāmo daudzumu aprēķina, atlikušo AEA kopējo daudzumu ES KCR drošības rezerves kontā reizinot ar koeficientu, ko veido attiecīgais pieprasījums attiecībā pret visu to pieprasījumu summu, kuri atbilst 1. punktā noteiktajiem kritērijiem.
            
            
            
               59.q pants
                  Pielāgojumi
            
            
               1. Ja tiek veikti pielāgojumi saskaņā ar Regulas (ES) 2018/842 10. pantu vai jebkādas citas tādas izmaiņas attiecībā uz šīs regulas 59.a pantā noteikto summu, kuru rezultātā palielinātos dalībvalsts ikgadējais emisiju iedales apjoms atbilstības periodā, centrālais administrators ES KCR AEA kopējā daudzuma kontā izveido atbilstošu daudzumu AEA un to pārskaita uz attiecīgās dalībvalsts relevanto KCR atbilstības kontu.
            
            
               2. Ja tiek veikti pielāgojumi saskaņā ar Regulas (ES) 2018/842 10. pantu vai jebkādas citas tādas izmaiņas attiecībā uz šīs regulas 59.a pantā noteikto summu, kuru rezultātā dalībvalsts ikgadējais emisiju iedales apjoms atbilstības periodā samazinātos, centrālais administrators atbilstošu daudzumu AEA no dalībvalsts relevantā KCR atbilstības konta pārskaita uz KCR dzēšanas kontu.
            
            
               3. Ja dalībvalsts paziņo, ka Regulas (ES) 2018/842 6. panta 3. punkta otrajā daļā norādītā procentuālā daļa ir samazināta un pēc attiecīgas daudzumu grozīšanas lēmumā, kas pieņemts saskaņā ar Regulas (ES) 2018/842 4. panta 3. punktu, centrālais administrators attiecīgo AEA daudzumu no ES II pielikuma AEA kopējā daudzuma konta pārskaita uz KCR dzēšanas kontu. Attiecīgi groza kopējo daudzumu, kas attiecīgajai dalībvalstij pieejams saskaņā ar Regulas (ES) 2018/842 6. pantu.
            
            
            
               59.r pants
                  Iepriekš rezervē atlikto AEA pārskaitījumi
            
            
               Centrālais administrators nodrošina, ka Savienības reģistrs pēc dalībvalsts pieprasījuma uz šīs dalībvalsts KCR atbilstības kontu par konkrētu atbilstības perioda gadu pārskaita AEA no tās KCR atbilstības konta par jebkuru nākamo atbilstības perioda gadu. Šādu pārskaitīšanu neveic, ja:
            
            
               (a)pieprasītais daudzums pārsniedz to AEA daudzumu, kas saskaņā ar 59.j pantu atliktas rezervē tajā KCR atbilstības kontā, no kura iecerēts veikt pārskaitījumu; 
            
            
               (b)dalībvalsts pieprasījums ir izdarīts pirms bilances aprēķināšanas vai pēc atbilstības statusa rādītāja noteikšanas tam KCR atbilstības kontam, uz kuru iecerēts veikt pārskaitījumu.
            
            
            
               59.s pants
                  Pārskaitījumu izpilde un atcelšana
            
         
         
            
               1. Visiem šajā sadaļā noteiktajiem pārskaitījumiem piemēro 34., 35. un 55. pantu.
            
            
               2. Kļūdas dēļ iniciētus pārskaitījumus uz KCR atbilstības kontiem pēc valsts administratora pieprasījuma var atcelt. Šādos gadījumos piemēro 62. panta 4., 6., 7. un 8. punktu.”;
            
            
               (9)regulas 70. panta 2. punktu aizstāj ar šādu:
            
            
               “2. Centrālais administrators nodrošina, ka EUTL, ņemot vērā šīs regulas 75. pantā noteiktās datu apmaiņas un tehniskās specifikācijas, attiecībā uz visiem procesiem veic automātiskas pārbaudes, lai atklātu neatbilstības un nesaskanības, kuru dēļ ierosinātais process neatbilstu Direktīvas 2003/87/EK, Regulas (ES) 2018/842 un šīs regulas prasībām.”;
            
            
               (10)I pielikumu Komisijas [2019. gada 12. marta Deleģētajā regulā C(2019)1841], ar ko attiecībā uz Savienības reģistra darbību papildina Eiropas Parlamenta un Padomes Direktīvu 2003/87/EK, groza saskaņā ar šīs regulas I pielikumu;
            
            
               (11)XIII pielikumu Komisijas [2019. gada 12. marta Deleģētajā regulā C(2019)1841], ar ko attiecībā uz Savienības reģistra darbību papildina Eiropas Parlamenta un Padomes Direktīvu 2003/87/EK, groza saskaņā ar šīs regulas II pielikumu.  
            
            
               2. pants
                  Stāšanās spēkā
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2021. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 13.3.2019
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        Eiropas Parlamenta un Padomes 2018. gada 30. maija Regula (ES) 2018/842 par saistošiem ikgadējiem siltumnīcefekta gāzu emisiju samazinājumiem, kas dalībvalstīm jāpanāk no 2021. līdz 2030. gadam un kas dod ieguldījumu rīcībā klimata politikas jomā, lai izpildītu Parīzes nolīgumā paredzētās saistības, un ar ko groza Regulu (ES) Nr. 525/2013 (OV L 156, 19.6.2018., 26. lpp.).
               
               
                  
                     (2)
                  
                        Komisijas 2013. gada 2. maija Regula (ES) Nr. 389/2013, ar ko izveido Savienības reģistru saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu Nr. 280/2004/EK un Lēmumu Nr. 406/2009/EK un atceļ Komisijas Regulu (ES) Nr. 920/2010 un Regulu (ES) Nr. 1193/2011 (OV L 122, 3.5.2013., 1. lpp.).
               
               
                  
                     (3)
                  
                        Iestāžu 2016. gada 13. aprīļa nolīgums starp Eiropas Parlamentu, Eiropas Savienības Padomi un Eiropas Komisiju par labāku likumdošanas procesu (OV L 123, 12.5.2016., 1. lpp.).
               
               
                  
                     (4)
                  
                        Eiropas Parlamenta un Padomes 2018. gada 11. decembra Regula (ES) 2018/1999 par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013 (OV L 328, 21.12.2018., 1. lpp.).
               
               
                  
                     (5)
                  
                        OV L 156, 19.6.2018., 26. lpp.
               
               
                  
                     (6)
                  
                        [OV L]. 
               
               
                  
                     (7)
                  
                        Eiropas Parlamenta un Padomes 2003. gada 13. oktobra Direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 25.10.2003., 32. lpp.).
               
               
                  
                     (8)
                  
                        Komisijas 2013. gada 2. maija Regula (ES) Nr. 389/2013, ar ko izveido Savienības reģistru saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu Nr. 280/2004/EK un Lēmumu Nr. 406/2009/EK un atceļ Komisijas Regulu (ES) Nr. 920/2010 un Regulu (ES) Nr. 1193/2011 (OV L 122, 3.5.2013., 1. lpp.).
               
               
                  
                     (9)
                  
                        Eiropas Parlamenta un Padomes 2009. gada 23. aprīļa Lēmums Nr. 406/2009/EK par dalībvalstu pasākumiem siltumnīcas efektu izraisošu gāzu emisiju samazināšanai, lai izpildītu Kopienas saistības siltumnīcas efektu izraisošu gāzu emisiju samazināšanas jomā līdz 2020. gadam (OV L 140, 5.6.2009., 136. lpp.).
               
            
      
    ---documentbreak--- 
      
         
         
            
               I PIELIKUMS
            
            
               I pielikumā Komisijas [2019. gada 12. marta Deleģētajai regulai C(2019)1841], ar ko attiecībā uz Savienības reģistra darbību papildina Eiropas Parlamenta un Padomes Direktīvu 2003/87/EK, pievieno šādu tabulu: 
            
            
            
               “I-II tabula. Konti saskaņā ar II.A sadaļu veiktu darījumu uzskaitei
            
            
                     
                        Konta veida nosaukums
                     
                  
                  
                     
                        Konta turētājs
                     
                  
                  
                     
                        Konta administrators
                     
                  
                  
                     
                        Šā veida kontu skaits
                     
                  
                  
                     
                        AEA
                     
                  
                  
                     
                        Uzskaitītās emisijas /
                        uzskaitītie piesaistījumi
                     
                  
                  
                     
                        LMU
                     
                  
                  
                     
                        MFLFA
                     
                  
               
                     
                        ES KCR AEA kopējā daudzuma konts
                     
                  
                  
                     
                        ES
                     
                  
                  
                     
                        Centrālais administrators
                     
                  
                  
                     
                        1
                     
                  
                  
                     
                        Jā
                     
                  
                  
                     
                        Nē
                     
                  
                  
                     
                        Nē
                     
                  
                  
                     
                        Nē
                     
                  
               
                     
                        KCR dzēšanas konts
                     
                  
                  
                     
                        ES
                     
                  
                  
                     
                        Centrālais administrators
                     
                  
                  
                     
                        1
                     
                  
                  
                     
                        Jā
                     
                  
                  
                     
                        Nē
                     
                  
                  
                     
                        Jā
                     
                  
                  
                     
                        Nē
                     
                  
               
                     
                        ES II pielikuma AEA kopējā daudzuma konts 
                     
                  
                  
                     
                        ES
                     
                  
                  
                     
                        Centrālais administrators
                     
                  
                  
                     
                        1
                     
                  
                  
                     
                        Jā
                     
                  
                  
                     
                        Nē
                     
                  
                  
                     
                        Nē
                     
                  
                  
                     
                        Nē
                     
                  
               
                     
                        ES KCR drošības rezerves konts
                     
                  
                  
                     
                        ES
                     
                  
                  
                     
                        Centrālais administrators
                     
                  
                  
                     
                        1
                     
                  
                  
                     
                        Jā
                     
                  
                  
                     
                        Nē
                     
                  
                  
                     
                        Nē
                     
                  
                  
                     
                        Nē
                     
                  
               
                     
                        KCR atbilstības konts
                     
                  
                  
                     
                        Dalībvalsts
                     
                  
                  
                     
                        Centrālais administrators
                     
                  
                  
                     
                        1 katrai dalībvalstij par katru no 10 atbilstības gadiem
                     
                  
                  
                     
                        Jā
                     
                  
                  
                     
                        Nē
                     
                  
                  
                     
                        Jā
                     
                  
                  
                     
                        Nē”
                     
                  
               
            
               II PIELIKUMS
            
            
               XIII pielikumā Komisijas [2019. gada 12. marta Deleģētajai regulai C(2019)1841], ar ko attiecībā uz Savienības reģistra darbību papildina Eiropas Parlamenta un Padomes Direktīvu 2003/87/EK, pievieno šādu II punktu:
            
            
            
               “II. Informācija par saskaņā ar II.A sadaļu veikto darījumu uzskaiti 
            
            
               Publiski pieejamā informācija
            
            
               7.Centrālais administrators publisko un vajadzības gadījumā 24 stundu laikā atjaunina šādu informāciju par katru KCR atbilstības kontu:
            
            
               (a)informācija par konta turētāju dalībvalsti;
            
            
               (b)ikgadējie emisiju iedales apjomi, kas noteikti saskaņā ar Regulas (ES) 2018/842 4. panta 3. punktu un 10. pantu;
            
            
               (c)katra KCR atbilstības konta statuss saskaņā ar 10. pantu;
            
            
               (d)relevantie siltumnīcefekta gāzu emisiju dati saskaņā ar 59.d pantu;
            
            
               (e)katra KCR atbilstības konta atbilstības statusa rādītājs saskaņā ar 59.f pantu, norādīts šādi:
            
            
               i)“A” — atbilstīgs,
            
            
               ii)“I” — neatbilstīgs;
            
         
         
            
               (f)siltumnīcefekta gāzu emisiju daudzums, kas ievadīts saskaņā ar 59.g pantu;
            
            
               (g)šāda informācija par katru pabeigto darījumu:
            
            
               i)pārskaitītāja konta turētāja vārds/nosaukums un konta turētāja ID,
            
            
               ii)saņēmēja konta turētāja vārds/nosaukums un konta turētāja ID,
            
            
               iii)darījumā iesaistīto AEA daudzums bez AEA unikālā vienības identifikācijas koda, 
            
            
               iv)darījuma identifikācijas kods,
            
            
               v)darījuma pabeigšanas datums un laiks (pēc Centrāleiropas laika),
            
            
               vi)darījuma veids.
            
            
            
               Kontu turētājiem pieejamā informācija
            
            
               8.Savienības reģistrā tikai KCR atbilstības konta turētājam pieejamajā Savienības reģistra vietnes daļā uzrāda un reāllaikā atjaunina šādu informāciju:
            
            
               (a)AEA pašreizējie turējumi bez AEA unikālā vienības identifikācijas koda;
            
            
               (b)šā konta turētāja iniciēto piedāvāto darījumu saraksts, par katru piedāvāto darījumu norādot šādas ziņas:
            
            
               i)7. punkta g) apakšpunktā prasītās ziņas,
            
            
               ii)darījuma piedāvāšanas datums un laiks (pēc Centrāleiropas laika),
            
            
               iii)piedāvātā darījuma pašreizējais statuss,
            
            
               iv)visi reģistra un EUTL veikto pārbaužu atbildes kodi;
            
            
               (c)to AEA saraksts, kas attiecīgajā kontā iegūtas pabeigtos darījumos, par katru darījumu norādot 7. punkta g) apakšpunktā prasītās ziņas;
            
            
               (d)to AEA saraksts, kas no attiecīgā konta pārskaitītas pabeigtos darījumos, par katru darījumu norādot 7. punkta g) apakšpunktā prasītās ziņas.”